زینب خالا ، بیزیم کندیمیزده اللخصوص بیزیم محلله ده هامولاریمیزا تانوشودی بیر گون گؤر مسئدیخ بیر زاد ایتیرمیش آدام کیمین اؤلاردیخ . منیم آبامداکی لاب بتر (رحمتلیک آنامیزا ، آبا دیردیخ ، روسی کلمه دی ) . زینب خالا اوچ دنه اوشاقلارون سالاردی یانونا ، توتلار یتیشه نده توت یئماغا ،.. بیزیم اوه گه له ردی . قاپوموز همیشه آچوغودی، اولاردا اوز ائولری کیمین دئمه میش اله مه میش ،سه ره له نه ردیلر توتون دیبینه ، ال یتیشن پوتاخلاری سیلکه لییه ردیلر ، اؤزی و اوشاقلاری باشلویاردیلار یماغا (خاطراتومی یازاندا بولمورم نیه رحمتلیک رینب خالا یادومنان چیخیب ) . توت یییب دویاردولار ،اونان سورا توتوندیبینده قالانلاری بیر بیر ییغاردیلار و آپاراردیلار قوروداردیلار ، قیشدا یئیردیلر ، بولموسوز کی نئجه لذذتلی اولوردی او توتون قوروسی ،هردن بیرده بیزه وره ردی . زینب خالا بیر مخصوص لهجه ئینن تزتز دانوشاردی ، اوجابویلو و شیرین دیلی بیر خانومودی و بیز اونی چوخ ایستیردیخ ، اوزوموزه دوغوردان خالا بولریدیخ . هره میزی بیر دیلینن دانوشدوراردی .
آبا مونان ساعاتلار اتوراردی و صحبت ادردیلر و بیزده اونون اوشاقلارویونان اؤینایاردیخ .
کچن گونلر کی یادوما دوشوللر ، اوز به اوزومه فیکیرله شیرم : بیزله ره نه اؤلدی؟ ، نه مه نه میز آزالوبدی ؟ پولوموز ؟ وار دولتیمیز ؟ یا .......؟
بولار کی هاموسی اؤزمانلار دان ، چوخ ، چوخ اضافه له شیبدی . پس بیزه نه اتفاق دوشوبدی کی ایندی زینب خالا کی هئچ ، اناموزی ، باجوموزی ، قارداشوموزی ، یؤخون فامیلریمیزی ده هفته لر آیلار گؤرموروخ ؟
شهریارومون حیر بابا شعری یادوما دوشور کی :
حیدر بابا شیطان بیزی آزدیریب
محبتی اوره کلردن قازدیریب
قره گونون سرنوشتین یازدیریب
سالیب خلقی بیربیرینین جانونا
باریشیغی بلشدیریب قانونا
ایندیده کی او صاف اورکلی انسانلار یادوما دوشولر ، خیال عالمینده او گونلره پرواز ادیرم و اؤ آداملاری سینما پرده سی کیمین گوزومون قاباغوندان کچیدیرم .
ایندی نه اؤ آداملاردان خبر وار و نه ده او اولردن و نه ده اؤ صفا و صمیمییتدن .دنیا ایله باشوموزی قاتوبدیکی ، آدوموزدا یادوموزدان چیخبدی ، زندگانلوغوموزی گویموشوخ دنیا مالی ییغماغا ،
بیر سوروشون بو قارقونموش فلکدن
نه ایستیور بو قوردوغی کلکدن؟
دینه گئچیرت اولدوزلاری الکدن
قوی توکولسون بو یئر اوزی داغولسون
بو شیطانلیق قورقوسی بیر ییغیلسین .
azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab